# **Goodyear predstavlja IntelliGrip Urban: koncept pametne gume za gradske vozne parkove budućnosti**

Konceptna guma Goodyear IntelliGrip Urban s rješenjima za gradske vozne parkove budućnosti – za autonomna električna vozila budućnosti – obećava veću sigurnost i energetsku učinkovitost

**Ženeva, 7. ožujka 2017. –** Na ovogodišnjem ženevskom međunarodnom sajmu automobila Goodyear je pokazao kako bi već u bližoj budućnosti mogla izgledati guma. IntelliGrip Urban konceptna je guma za buduću generaciju autonomnih električnih vozila za zajedničke prijevoze na urbanim područjima.

Transport na zahtjev – ili zajednički prijevozi – kao alternativa taksijima, unajmljenim vozilima ili stvarnoj vožnji više nije samo mogućnost koju može odabrati generacija Y. Vrijednost koju donose prikladnost, lokacija i trošak privlačna je za sve demografske profile i u prvi plan stavlja dijeljene prijevoze. Trend u smjeru urbanoga života stvara idealnu okolinu za prilagodbu novim načinima prijevoza.

“IntelliGrip Urban usredotočuje se na vozila namijenjena urbanim područjima budućnosti i svojim tehničkim značajkama želi osigurati što dugotrajnije funkcioniranje i što veću energetsku učinkovitost. To je za izvođače "mobilnosti kao usluge" iznimno važno jer tako svojim strankama mogu ponuditi povećanu mobilnost”, objasnio je Jean-Claude Kihn, predsjednik Goodyearove regije Europa, Srednji istok i Afrika.

Zbog svoje napredne tehnologije ugrađenih senzora Goodyearova guma IntelliGrip Urban pametna je guma koja bi mogla podržavati nadzorni sustav autonomnih vozila i time povećati sigurnost putnika. Ta konceptna guma registrira stanje na cesti i vremenske uvjete. Dakle, prikuplja izuzetno važne podatke i šalje ih neposredno u računalni sustav vozila, čime automobilu omogućuje optimizirati brzinu, kočenje, upravljivost i stabilnost.

Vozni parkovi autonomnih vozila budućnosti djelovat će u kompleksnoj okolini, zajedno s drugim vozilima, vozačima i pješacima, te upotrebljavati podatke svih elemenata koji čine internet stvari (Internet of Things). Gume kakva je Goodyear IntelliGrip Urban u tom bi razvojnom ekosustavu mogle imati važnu ulogu.

Za upravljače voznih parkova guma bi zbog svog uskog i visokog oblika mogla imati prednost jer bi postizala manji otpor kotrljanja te time povećala energetsku učinkovitost i raspon u kojemu bi na urbanim područjima mogli pružati svoje usluge. Tehnologija senzora gume IntelliGrip Urban prijevoznicima bi omogućivala precizno utvrditi i riješiti probleme u vezi s gumama i prije nego što se pojave.

**GLAVNE ZNAČAJKE I PREDNOSTI**

IntelliGrip Urban omogućila bi voznim parkovima pratiti njihova vozila i gume u realnom vremenu, što bi im donijelo konkurentsku prednost i ujedno povećalo profitabilnost. Pritom bi najkorisnija bila ova glavna svojstva gume:

* **Ugrađenom tehnologijom senzora** guma pomaže autonomnimautomobilima registrirati stanje ceste, a istodobno doprinosi većoj sigurnosti i unutarnjem miru putnika. Čitav vozni park dobio bi važne informacije koje putem oblaka izmjenjuju guma i vozilo.
* **Proaktivno održavanje** omogućuje prijevoznicima da točno odrede i riješe probleme u vezi s gumama i eventualnom smanjenom sigurnošću i prije nego što se oni stvarno pojave. To rješenje ugodno je za korisnika i na jednome bi mjestu povećalo izdržljivost gume te omogućilo aktivno održavanje, što bi pripomoglo smanjenju ukupnih troškova, duljem vremenu neprekidnoga rada i većoj učinkovitosti voznih parkova.
* **Uski i visoki oblik** gume smanjuje otpor kotrljanja te time povećava energetsku učinkovitost i raspon u kojemu bi na urbanim područjima mogli voziti električni automobili. Oblik gume doprinosi i većoj otpornosti na akvaplaning, a time su Goodyearovi inženjeri smanjili količinu žljebova u gumi, povećali broj kilometara i postigli nižu razinu buke.

Posebno osmišljen gazni sloj u urbanoj okolini osigurava prianjanje zimi i ljeti te produžuje vrijeme neprekidnog rada i povećava učinkovitost voznih parkova.

###

*Napomena za urednika: Pratite nas na Twitteru @GoodyearPress, a na LinkedInu se pridružite skupini* [*ThinkGoodMobilit*](https://www.linkedin.com/groups/8477604)*y. Materijali za medije dostupni su na* [*news.goodyear.eu*](http://www.news.goodyear.eu)*.*

Informacije o korporaciji Goodyear

Goodyear je jedan od najvećih proizvođača guma na svijetu. Zapošljava približno 66 tisuća ljudi. Proizvodi se izrađuju u 48 tvornica u 21 državi svijeta. U njegova dva centra za inovacije u Akronu u Ohiju i Colmar-Bergu u Luksemburgu trude se razvijati najnaprednije proizvode i usluge koji postavljaju standarde glede tehnologija i izdržljivosti u industriji. Za više informacija o korporaciji Goodyear i njezinim proizvodima posjetite internetsku stranicu [www.goodyear.com/corporate](http://www.goodyear.com/corporate).